CELEX: 21994A1223(19)
Language: mt
Date: 1994-04-15 00:00:00
Title: Mekkaniżmu ta' reviżjoni tal-politika kummerċjali

Avviż Legali Importanti

|

21994A1223(19)

Official Journal L 336 , 23/12/1994 P. 0251 - 0252 Finnish special edition: Chapter 11 Volume 38 P. 0253  Swedish special edition: Chapter 11 Volume 38 P. 0253 

		ANNESS 3Mekkaniżmu ta' reviżjoni tal-politika kummerċjaliIL-MEMBRI B'DAN JIFTIEHMU KIF ĠEJ:A. Għanijiet(i) L-għan tal-Mekkaniżmu ta' Reviżjoni tal-Politika Kummerċjali ("TPRM") huwa biex jikkontribwixxi għall-osservanza mtejjba mill-Membri kollha għal regoli, dixxiplina u impenji magħmula taħt il-Ftehim Multilaterali ta' Kummerċ u, fejn applikabbli, il-Ftehim Plurilaterali ta' Kummerċ, u għalhekk għal tħaddim aktar mexxej tas-sistema kummerċjali multilaterali, billi tinkiseb aktar trasparenza, u ftehim fil-politika tal-kummerċ u l-prattiċi tal-Membri. Għaldaqstant, il-mekkaniżmu ta' reviżjoni jagħmel possibbli l-apprezzament u l-evalwazzjoni regolari kollettiva ta' kollha kemm huma l-policies u l-prattiċi tal-kummerċ tal-Membri u l-impatt tagħhom fuq it-tħaddim tas-sistema ta' kummerċ multilaterali. Mhuwiex, madankollu, maħsub biex iservi bħala bażi għall-infurzar ta' obbligi speċifiċi taħt il-Ftehim jew għal proċeduri biex jintlaħaq ftehim dwar tilwim, jew biex jiġu imposti impenji ta' politika ġdida fuq il-Membri.(ii) L-evalwazzjoni magħmula taħt il-mekkaniżmu ta' reviżjoni ssir, fil-qies li huwa rilevanti, fuq l-isfond tal-ħtiġijiet usa' ta' ekonomija u ta' żvilupp, policies u għanijiet tal-Membru kkonċernat, kif ukoll tal-proviżjoni esterna tiegħu. Madankollu, il-funzjoni tal-mekkaniżmu ta' reviżjoni hija li tgħarbel l-impatt tal-policies u l-prattiċi tal-kummerċ ta' Membru tas-sistema multilaterali tal-kummerċ.B. Trasparenza domestikaIl-Membri jirrikonoxxu l-valur inerenti tat-trasparenza domestika tat-teħid ta' deċiżjonijiet tal-gvern dwar materji ta' politika ta' kummerċ sewwa għall-ekonomiji tal-Membri u wkoll għas-sistema ta' kummerċ multilaterali, u jaqblu li jinkoraġġixxu u jippromwovu trasparenza akbar fis-sistemi tagħhom stess, waqt li jirrikinoxxu li t-tħaddim tat-trasparenza domestika għandha tkun fuq bażi volontarja u tagħti każ tas-sistemi legali u politiċi ta' kull Membru.C. Proċeduri għar-reviżjoni(i) Il-Korp għar-Reviżjoni tal-Politika Kummerċjali (minn issa ‘l quddiem magħruf bħala l-"TPRB") huwa hawnhekk stabbilit biex jagħmel reviżjonijiet tal-politika kummerċjali.(ii) Il-policies u l-prattiċi tal-kummerċ tal-Membri kollha għandhom ikunu suġġetti għal reviżjoni minn żmien għal żmien. L-impatt ta' Membri individwali fuq it-tħaddim tas-sistema ta' kummerċ multilaterali, definit fit-termini tas-sehem tagħhom fil-kummerċ dinji f'perjodu rappreżentattiv reċenti, għandu jkun il-fattur determinanti fid-deċiżjoni tal-frekwenza tar-reviżjonijiet. L-ewwel erba' entitajiet tal-kummerċ hekk identifikati (il-Komunitajiet Ewropej jitqiesu bħala waħda) għandhom ikunu soġġetti għal reviżjoni kull sentejn. Is-16 li jkun imiss għandhom ikunu riveduti kull erba' snin. Membri oħra għandhom ikunu riveduti kull sitt snin, minbarra li perjodu itwal jista' jiġi ffissat għall-pajjiżi Membri l-anqas żviluppati. Huwa mifhum li r-reviżjoni ta' entitajiet li għandhom politika esterna komuni li tkopri aktar minn Membru wieħed għandha tkopri l-komponenti kollha tal-politika li jaffettwaw il-kummerċ inklużi policies u prattiċi relevanti tal-Membri individwali. Bħala eċċezzjoni, fil-każ ta' tibdil fil-policies u prattiċi tal-kummerċ ta' Membru li jista' jkollhom impatt sinifikanti fuq sħabu fil-kummerċ, il-Membru kkonċernat jista' jintalab mit-TPRB, wara konsultazzjoni, li ġġib ‘l quddiem ir-reviżjoni tiegħu li jkun imiss.(iii) Id-diskussjonijiet fil-laqgħat tat-TPRB għandhom ikunu rregolati bl-għanijiet stabbiliti fil-paragrafu A. Il-punt ċentrali ta' dawn id-diskussjonijiet għandu jkun fuq il-policies u l-prattiċi tal-kummerċ tal-Membru, li huma s-suġġett ta' l-evalwazzjoni taħt il-mekkaniżmu tar-reviżjoni.(iv) It-TPRB għandu jistabilixxi l-pjan bażiku għat-tmexxija tar-reviżjonijiet. Jista' wkoll jiddiskuti u jieħu nota ta' rapporti ta' aġġornament minn Membri. It-TPRB għandu jistabbilixxi programm ta' reviżjonijiet għal kull sena f'konsultazzjoni mal-Membri direttament ikkonċernati. F'konsultazzjoni mal-Membru jew Membri li jkunu qed jiġu riveduti, il-President jista' jagħżel nies li jiddiskutu li, waqt li jaġixxu fil-kapaċità tagħhom personali, għandhom jintroduċu d-diskussjonijiet fit-TPRB.(v) It-TPRB għandha tibbaża x-xogħol tagħha fuq id-dokumentazzjoni li ġejja:(a) rapport sħiħ, imsemmi fil-paragrafu D, fornut mill-Membru jew Membri li qed issirilhom ir-reviżjoni;(b) rapport, li għandu jitfassal mis-Segretarjat fuq ir-responsabbilità tiegħu stess, ibbażat fuq l-informazzjoni disponibbli għalih u dik ipprovduta mill-Membru jew Membri kkonċernati. Is-Segretarjat għandu jfittex kjarifika mill-Membru jew Membri kkonċernati dwar il-policies u l-prattiċi tagħhom.(vi) Ir-rapporti mill-Membru li qed issirilhom ir-reviżjoni mis-Segretarjat, flimkien mal-minuti tal-laqgħa rispettiva tat-TPRB, għandhom ikunu ppublikati fil-pront wara r-reviżjoni.(vii) Dawn id-dokumrnti għandhom jintbagħtu lill-Konferenza Ministerjali, li għandha tieħu nota tagħhom.D. RappurtarBiex jinkiseb l-ogħla grad possibbli ta' trasparenza, kull Membru għandu jirrapporta regolarment lit-TPRB. Rapporti sħaħ għandhom jiddeskrivu l-policies u l-prattiċi mħaddma minn kull Membru jew Membri kkonċernati, ibbażati fuq format miftiehem li għandu jkun deċiż mit-TPRB. Dan il-format għall-ewwel għandu ikun ibbażat fuq l-Outline Format for Country Reports stabbilit bid-Deċiżjoni tad-19 ta' Lulju 1989 (BISD 36S/406-409), emendat kif meħtieġ biex iwessa' l-coverage tar-rapporti għall-aspetti kollha tal-policies tal-kummerċ koperti mill-Ftehim tal-Kummerċ Multilaterali fl-Anness 1 u, fejn applikabbli, il-Ftehim tal-Kummerċ Plurilaterali. Dan il-format jista' jkun rivedut mit-TPRB fid-dawl ta' l-esperjenza. Bejn ir-reviżjonijiet, il-Membri għandhom jagħtu rapporti qosra meta jkun hemm tibdiliet sinifikanti fil-policies tagħhom tal-kummerċ; aġġornament ta' kull sena ta' informazzjoni ta' statistika għandha tingħata skond il-format miftiehem. Għandu jingħata każ partikolari tad-diffikultajiet li jinqalgħu lill-pajjiżi Membri l-anqas żviluppati fil-kitba tar-rapporti. Is-segretarjat għandu jagħmel disponibbli assistenza teknika fuq talba lill-pajjiżi Membri li qed jiżviluppaw, u b'mod partikolari lill-pajjiżi Membri l-anqas żviluppati. L-informazzjoni li jkun hemm fir-rapporti għandha kemm jista' jkun tkun kordinata b'notifiki magħmula taħt dispożizzjonijiet tal-Ftehim tal-Kummerċ Multilaterali u, fejn applikabbli, il-Ftehim tal-Kummerċ Plurilaterali.E. Relazzjoni mad-dispożizzjonijiet tal-bilanċ tal-pagamenti tal-GATT 1994 u l-GATSIl-Membri jirrikonoxxu l-ħtieġa li jnaqqsu kemm hu possibbli l-piż għal gvernijiet suġġetti wkoll għal konsultazzjonijiet sħaħ taħt id-dispożizzjonijiet tal-bilanċ tal-pagamenti tal-GATT 1994 jew il-GATS. Għal dan il-għan, il-President tat-TPRB għandu, f'konsultazzjoni mal-Membru jew Membri kkonċernati, u mal-President tal-Kumitat tar-Restrizzjonijiet tal-Bilanċ tal-Pagamenti, joħloq aranġamenti amministrattivi biex jarmonizzaw ir-ritmu normali tar-reviżjoni tal-politika tal-kummerċ ma' l-iskeda għall-konsultazzjonijiet għall-bilanċ tal-pagamenti iżda ma jipposponux ir-reviżjoni tal-politika tal-kummerċ b'aktar minn 12-il xahar.F. Evalwazzjoni tal-MekkaniżmuIt-TPRB għandha tagħmel evalwazzjoni tat-tħaddim tat-TPRB mhux aktar minn ħames snin wara d-dħul fis-seħħ tal-Ftehim li Jistabbilixxi l-WTO. Ir-riżultati ta' l-evalwazzjoni għandhom jiġu ppreżentati lill-Konferenza Ministerjali. Hija tista' sussegwentement tagħmel evalwazzjonijiet għat-TPRB f'intervalli li għandhom jiġu stabbiliti minnha jew kif mitluba mill-Konferenza Ministerjali.G. Ħarsa ġenerali lejn l-Iżvilupp fl-Ambjent Kummerċjali InternazzjonaliĦarsa ġenerali ta' kull sena lejn l-iżviluppi fl-ambjent internazzjonali tal-kummerċ li jkollhom impatt fuq is-sistema ta' kummerċ multilateali għandha wkoll issir mit-TPRB. Il-ħarsa ġenerali għandha tkun mgħejjuna permezz ta' rapport ta' kull sena mid-Direttur Ġenerali fejn isemmi l-attivitajiet l-aktar importanti tal-WTO u jenfasizza materji ta' politika sinifikanti li jaffettwaw is-sistema tal-kummerċ.--------------------------------------------------